**Privātā pamatskola “PATS”**

Izglītības iestādes reģ. Nr. 2812803610,

 Juridiskā adrese: Kooperatīva iela 6 - 7, Jelgava, LV-3003

Faktiskā adrese: Lielvircavas iela 4, Lielvircava, Platones pagasts, Jelgavas novads, LV-3036, e-pasts: ega.matulena@gmail.com, tālr. 28382308

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SASKAŅOTS

SIA Sajūtu Māja valdes priekšsēdētāja …………………………..Egita Matulēna

APSTIPRINĀTS

Privātās pamatskolas PATS direktore .................................Ilze Šteinburga

2023.gada 2.septembris

Izstrādātas, pamatojoties uz 2021. gada 10. augustā

Ministru kabineta noteikumiem Nr. 528

**Privātās pamatskolas “PATS”**

**ATTĪSTĪBAS PLĀNS**

**2023. – 2027.gadam**

Lielvircava 2023

2023.gada 1.septembrī izglītības iestāde uzsāka savu pirmo mācību gadu. Šajā mācību gadā uzsākot pamatizglītības 1. posma (1.-6. klasei) programmu (kods 11011111), 2023.gada 11. maijā izsniegta licence Nr. V-6915. Izglītības programmas īstenošanas vietas adrese: Lielvircavas iela 4,Lielvircava, Platones pagasts, Jelgavas novads, LV-3036. Mācības uzsāka 13 skolēni.

Izglītības iestādes misija un vīzija

Misija – Privātā pamatskola PATS ir skola, kurā veidojas cieņpilna un attiecībās balstīta vide, kurā skolēni, skolotāji un visi skolas darbinieki var būt paši, vienlaikus attīstot savas spējas un pieņemot citus. Mācību process tiek organizēts tā, lai katrs piedzīvotu patiesu mācīšanās prieku un personīgo izaugsmi, sasniedzot noteiktu mērķus mācību procesā.

Mēs ticam, ka emocionāli un fiziski droša vide ir pamats veiksmīgam mācību procesam, kurā bērni var pilnvērtīgi iesaistīties. Šajā vidē arī skolotāji var pilnībā atklāt savu profesionālo potenciālu, realizējot mācību saturu un saņemot nepieciešamo atbalstu, kā arī atgriezenisko saiti. Aptaujā 80% darbinieku norādīja, ka visaugstāk vērtē emocionālo atbalstu no vadības un mentoriem.

Attiecību veidošana starp skolēniem, skolotājiem un darbiniekiem ir ilgstošs un sarežģīts process. Lai atbalstītu šo attīstību, skolā regulāri tiek nodrošinātas supervīzijas vadības komandai, klašu audzinātājiem un skolotājiem – gan individuāli, gan grupās. Mūsu pieredze rāda, ka cieņpilnas attiecības ir arvien lielāks izaicinājums, tādēļ ir būtiski laikus plānot, kā stiprināt skolotāju un darbinieku komandu. Mēs tiecamies izveidot vidi, kurā attiecības starp visiem iesaistītajiem stiprina un iedvesmo.

Izglītības iestādes vīzija par izglītojamo un pedagogu – skolā ikvienam ir vienlīdzīgas tiesības mācīties un apgūt nepieciešamās zināšanas, ar iespēju tās apgūt padziļināti attīstot personīgos talantus un prasmes. Skolēniem un pedagogiem ir sinerģiska mijiedarbība piedaloties un vadot mācību stundas, kur ikviens var īstenot savu potenciālu caur eksperimentiem, būšanu dabā, mācīšanos, sadarbību.

Mēs mācām bērnus. Skolēnos ieguldām piederību savai skolai, novadam, pilsētai, valstij un pasaulei, kas tiek īstenots caur kopīgu darbošanos, svētku organizēšanu, dzīves izziņu un dažādu prasmju attīstību, kas kopumā noved pie pilnvērtīgas personības attīstības un akadēmisko zināšanu apguves.

Skolotājji, skolēni un vecāki tiek iesaistīti skolas dzīvē, kas palīdz realizēt skolas labiekārtošanas darbus, āra teritorijas labiekārtošanu un pilnveidi, skolēnu iniciatīvu nodrošināšanu un realizēšanu, dalību dažādos projektos. Skolas bagātība ir ģimenes, pedagogi, bērni, ar kuriem ir īstenotas dažādas idejas, risinātas sarežģītas situācijas, meklētas atbildes, bet vienmēr cieši līdzpastāvot. Savā pieredzē dalāmies ar citām skolām, vadam neformālās izglītības aktivitātes citu skolu pedagogiem.

Izglītības iestādes vērtības – Sadarbība, mijiedarbība, vienots mērķis, apzināšanās. Skolas ikdienā lielu uzvaru liekam uz sevi – savām sajūtām, labsajūtu, empātijas attīstību, līdzcietību un sadarbību. Mūsu vērtības ļauj augt apzinātākiem cilvēkiem, ejot izglītības ceļu, kas nodrošina ar lielajai dzīvei nepieciešamajām prasmēm un zināšanām. Jēgpilna izglītība ir veiksme harmoniskai bērna attīstībai skolas dzīvē.

Izglītības iestādes stratēģiskie mērķi un uzdevumi.

Izglītības iestāde izvirza trīs stratēģiskos mērķus, kurus plāno īstenot laika posmā no 2023.- 2027.mācību gadam:

1. Pedagogu darba kvalitātes novērtēšana un profesionālās pilnveides plānošana\*\*

Lai nodrošinātu pedagogu profesionālo attīstību un darba kvalitātes uzlabošanu, tiks izmantoti izglītības iestādes profesionālās pilnveides sistēmas dati. Prioritātes tiks izvirzītas katram mācību gadam.

Mērķa sasniegšanai veicamie uzdevumi:

- Regulāri veikt katra skolotāja mācību stundu vērošanu (ne mazāk kā divas reizes gadā), lai novērtētu mācību stundu kvalitāti.

- Izvērtēt iegūtos datus, lai identificētu skolotāju kopējos izaicinājumus mācību stundu plānošanā, vadīšanā un izvērtēšanā, un izvirzītu nākamā mācību gada metodiskā darba prioritātes.

- Plānot profesionālās pilnveides pasākumus, ņemot vērā sistēmas datus un plānojot gan grupu, gan individuālo skolotāju pilnveidi.

2. Atbalsta sistēma skolēniem ar uzvedības un mācīšanās grūtībām

Skolā tiks izveidota vienota sistēma skolēnu ar uzvedības problēmām un mācīšanās grūtībām atbalstam, apvienojot esošās kārtības un nodrošinot vismaz piecus profesionālās pilnveides kursus atbalsta personālam un pedagogiem.

Mērķa sasniegšanai veicamie uzdevumi:

- Pārbaudīt esošās sistēmas skolā un pirmsskolā, kas attiecas uz bērniem ar uzvedības un mācīšanās izaicinājumiem, un izvērtēt to aktualitāti.

- Izveidot vienotu sistēmu, kas apvieno aktuālās kārtības un papildināt to ar jaunākajām metodēm, nodrošinot piekļuvi visiem darbiniekiem, kuri strādā ar šiem bērniem.

- Apmācīt skolotājus darbā ar jauno sistēmu, kas ietver arī individuālo plānu izstrādi un atbalsta personāla nodarbības.

- Pamatojoties uz atbalsta personāla un skolotāju atgriezenisko saiti, organizēt vismaz piecus profesionālās pilnveides kursus par aktuālajiem jautājumiem, izmantojot gan skolas resursus, gan piesaistot speciālistus.

3. Vecāku un skolēnu iesaiste skolas ikdienas dzīvē un attīstībā

Tiks izveidota un ieviesta sistēma, kas nodrošinās jēgpilnu un mērķtiecīgu vecāku un skolēnu iesaistīšanos skolas darbā, nosakot skaidru kārtību aktuālo jautājumu risināšanai un iniciatīvu īstenošanai.

Mērķa sasniegšanai veicamie uzdevumi:

- Veikt skolēnu un vecāku aptauju par viņu idejām un iniciatīvām skolas vides uzlabošanā un citās līdzdalības aktivitātēs.

- Iegūto datu analīze, lai noskaidrotu skolēnu un vecāku vēlmi līdzdarboties skolas attīstībā apkopojot ieteikumus un idejas.

- Izveidot skolēnu darba grupu, kas īsteno savas iniciatīvas un pārstāv skolēnu intereses.

- Izveidot vecāku darba grupu, kas pārstāv skolēnu un pirmsskolēnu vecāku intereses un darbojas pēc pieprasījuma vai pašu iniciatīvas.

- Izveidot sistēmu, kas ļauj skolēniem, vecākiem un pirmsskolēniem individuāli iesniegt savas iniciatīvas un ierosinājumus bez nepieciešamības piedalīties darba grupās.

Attīstības prioritātes un plānotie rezultāti

Izglītības iestādes darbība tiek veidota, balstoties uz mācīšanās organizācijas pamatprincipiem:

1. Kopīga vīzija par mācīšanos visiem

Izglītības iestāde darbojas, ievērojot kopīgu vīziju par mācīšanās procesu. Misija ir nodrošināt labbūtību gan skolēniem, gan skolas komandai. Šo misiju zina un saprot visi – skolēni, viņu vecāki un skolas darbinieki. Galvenais uzdevums ir veidot attiecībās balstītu vidi, kas atspoguļojas skolas kārtības noteikumos, vērtēšanas sistēmā, pasākumos un skolas ikdienas norisēs.

Skolas vērtības, vīzija un misija ir definētas, piedaloties skolotājiem un vecākiem. Lielākā daļa skolotāju ir piedalījušies vērtību skaidrošanā, un būtiska daļa vecāku ir snieguši savu ieguldījumu sadarbības uzlabošanā starp ģimenēm un skolu.

2. Atbalsta sistēma katram skolēnam un skolas komandas biedram

Skolā tiek nodrošināts atbalsts visiem – gan skolēniem, gan darbiniekiem. Šobrīd tiek veidota individuāli pielāgota atbalsta sistēma skolēniem, iekļaujot nodarbības ar logopēdiem un speciālajiem pedagogiem. Tiek organizēta skolotāju profesionālā pilnveide, piesaistot speciālistus, lai palīdzētu risināt specifiskus gadījumus. Aptuveni 30% skolēnu ir nepieciešams atbalsts mācību vai uzvedības jautājumos, kur īpašu palīdzību sniedz skolas sociālais pedagogs.

Skolotājiem tiek nodrošināta arī iekšējā atbalsta sistēma. Jaunie kolēģi tiek iepazīstināti ar skolas darbības principiem un mācību procesa organizēšanu. Katram mācību priekšmetu skolotājam ir mentors, kas palīdz mācību satura plānošanā un nodrošina emocionālo atbalstu. Līdzīgs atbalsts tiek nodrošināts arī klašu audzinātājiem.

3. Komandas darbs un savstarpēja mācīšanās

Regulāra un jēgpilna savstarpējā sadarbība starp skolas darbiniekiem notiek pēc iepriekš izstrādāta plāna. Katru nedēļu tiekas "Satura grupa", kas apspriež jautājumus, kas saistīti ar mācību saturu un pedagogu atbalstu. Šajā grupā piedalās skolas direktors, vietnieks un mentori. Tāpat katru ceturtdienu tiek organizēts "Skolotāju kopdarbs", kur tiek apspriestas starpdisciplinārās saiknes, skolēnu atbalsts, un tiek plānoti dažādi pasākumi. Šo kopdarbu mērķi tiek pielāgoti atbilstoši skolas aktuālajiem notikumiem.

Visas šīs prioritātes ir cieši saistītas ar izglītības iestādes ilgtermiņa stratēģiskajiem mērķiem, un pie katra mērķa ir norādīti uzdevumi, kas nepieciešami šo mērķu sasniegšanai.

Citi jautājumi

Svarīgākais līdz 2027.gadam ir labiekārtot telpas, lai nodrošinātu visas vajadzības palielinoties skolēnu skaitam. Ne mazāku nozīmi piešķirot skolas attīstībai nostiprinot skolas mērķu, vīziju un misijas apziņu, relaizējot to caur darbību, Nodrošināta vecāku pārstāvniecība skolas dzīvē, attīstīta emocionāli droša vide skolas dzīvē, leikot lielu uzsvaru uz darbinieku labbūtību.